62022TO0743(02)_INF
A Törvényszék elnökének 2023. július 19 i végzése –Mazepin kontra Tanács
(T‑743/22. R. II. sz. ügy)
„Ideiglenes intézkedés iránti kérelem – Közös kül‑ és biztonságpolitika – Az Ukrajna területi integritását, szuverenitását és függetlenségét aláásó vagy fenyegető orosz intézkedések miatt hozott korlátozó intézkedések – A pénzeszközök befagyasztása – Ideiglenes intézkedések iránti kérelem – Fumus boni iuris – Sürgősség – Az érdekek mérlegelése”
1.
Ideiglenes intézkedés – A végrehajtás felfüggesztése – Ideiglenes intézkedések – Az elrendelés feltételei – Fumus boni iuris – Sürgősség – Súlyos és helyrehozhatatlan kár – Kumulatív jelleg – Az ügyben szereplő érdekek összességének egymással szembeni mérlegelése – A vizsgálat sorrendje és módja – Az ideiglenes intézkedésről határozó bíró mérlegelési jogköre
(EUMSZ 256. cikk, (1) bekezdés, EUMSZ 278. cikk és EUMSZ 279. cikk; a Törvényszék eljárási szabályzata, 156. cikk, (4) bekezdés)
(lásd: 34–37. pont)
2.
Ideiglenes intézkedés – A végrehajtás felfüggesztése – Ideiglenes intézkedések – Az elrendelés feltételei – Fumus boni iuris – Az alapkereset alátámasztására felhozott jogalapok prima facie vizsgálata – Oroszországnak az Ukrajna területi integritását, szuverenitását és függetlenségét aláásó vagy fenyegető intézkedései miatt hozott korlátozó intézkedések ellen benyújtott kereset – A Tanács által elkövetett mérlegelési hibára vonatkozó jogalapok – Első látásra nem megalapozatlan jogalapok
(EUMSZ 278. cikk és EUMSZ 279. cikk; az Európai Unió Alapjogi Chartája, 47. cikk; a (KKBP) 2023/572 határozattal módosított 2014/145/KKBP tanácsi határozat, melléklet; 269/2014 és 2023/571 tanácsi rendelet)
(lásd: 40., 41., 56., 66–70., 74–78., 82., 83. pont)
3.
Ideiglenes intézkedés – A végrehajtás felfüggesztése – Ideiglenes intézkedések – Az elrendelés feltételei – Sürgősség – Súlyos és helyrehozhatatlan kár – Az ideiglenes intézkedést kérelmező félre háruló bizonyítási teher
(EUMSZ 256. cikk, (1) bekezdés, EUMSZ 278. cikk és EUMSZ 279. cikk; a Törvényszék eljárási szabályzata, 156. cikk, (4) bekezdés)
(lásd: 84. pont)
4.
Ideiglenes intézkedés – A végrehajtás felfüggesztése – Az elrendelés feltételei – Az ügyben szereplő érdekek összességének egymással szembeni mérlegelése – Az ukrajnai helyzetre tekintettel hozott korlátozó intézkedések – Pénzeszközök befagyasztására vonatkozó határozat – Az Oroszországi Föderáció kormánya számára fontos bevételi forrást jelentő gazdasági ágazatban tevékenykedő vezető üzletemberek és hozzájuk kapcsolódó személyek – A Tanács érdekével szemben a felperes ahhoz fűződő érdekének elsőbbsége, hogy tárgyalásokat folytasson a leszerződése céljából, részt vegyen a következő autóbajnokságokon, és folytassa szakmai pályafutását
(EUMSZ 278. cikk és EUMSZ 279. cikk; a (KKBP) 2023/572 határozattal módosított 2014/145/KKBP tanácsi határozat, melléklet; 269/2014 és 2023/571 tanácsi rendelet)
(lásd: 102., 112–123. pont)
Rendelkező rész
1)
A Törvényszék elnöke felfüggeszti az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról szóló, 2023. március 13‑i (KKBP) 2023/572 tanácsi határozat végrehajtását, az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról szóló, 2023. március 13‑i (EU) 2023/571 tanácsi végrehajtási rendelet végrehajtását, és a Tanács azon, 2023. március 14‑i aktusának a végrehajtását, amellyel Nikita Dmitrievich Mazepin nevét fenntartották a módosított, az Ukrajna területi integritását, szuverenitását és függetlenségét aláásó vagy fenyegető intézkedések miatt korlátozó intézkedések bevezetéséről szóló, 2014. március 17‑i 2014/145/KKBP tanácsi határozat és a módosított, az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló, 2014. március 17‑i 269/2014/EU tanácsi rendelet által előírt korlátozó intézkedések hatálya alá tartozó személyek, szervezetek és szervek jegyzékén, annyiban, amennyiben N. D. Mazepin nevét fenntartották az ezen korlátozó intézkedések hatálya alá tartozó személyek, szervezetek és szervek jegyzékén, és kizárólag annyiban, amennyiben az szükségesnek bizonyul annak lehetővé tételéhez, hogy N. D. Mazepin tárgyalásokat folytasson a Formula–1 hivatásos autóversenyzőjeként vagy az Európai Unió területén is vagy kizárólag e területen megrendezett más autóbajnokság versenyzőjeként való leszerződéshez, valamint részt vegyen a Grands Prix‑n, a Formula–1 tesztjein, edzésein és szabadedzésein, az Európai Unió területén megrendezett egyéb autóbajnokságokon, versenyeken, teszteken, edzéseken és szabadedzéseken. Ebből a célból N. D. Mazepin kizárólag arra jogosult, hogy először is belépjen az Unió területére abból a célból, hogy tárgyalásokat folytasson és megállapodásokat kössön olyan versenycsapattal vagy szponzorokkal, amelyek nem kapcsolódnak Dmitry Arkadievich Mazepin tevékenységeihez, illetve olyan természetes vagy jogi személyekhez, akiknek, illetve amelyeknek a neve szerepel a 2014/145 határozat és a 269/2014 rendelet mellékleteiben szereplő jegyzékekben, másodszor, hogy belépjen az Unió területére abból a célból, hogy szerződéses versenyzőként vagy tartalékversenyzőként részt vegyen a Nemzetközi Automobil Szövetség (FIA) Formula–1 bajnokságain vagy más bajnokságokon, edzéseken, teszteken és szabadedzéseken, a szuperlicencének a meghosszabbítása céljából is, harmadszor, hogy belépjen az Unió területére a FIA vagy a versenycsapata által előírt orvosi vizsgálatokon való részvétel céljából, negyedszer, hogy belépjen az Unió területére orvosi ellenőrzési és edzési programokon való részvétel céljából (szimulátorokat is ideértve), ötödször, hogy belépjen az Unió területére a versenycsapatának vagy a szponzorainak kérésére verseny‑, szponzorálási és promóciós tevékenységekben való részvétel céljából, hatodszor, hogy bankszámlát nyisson, amelyre a számára utalni lehet a fizetését, prémiumokat, a versenycsapatának szóló juttatásokat, valamint a szponzoroknak a csapata által elfogadott pénzügyi hozzájárulásait, és hetedszer, hogy a bankszámlát használja és hitelkártyát használjon kizárólag azon költségek fedezése céljából, amelyek lehetővé teszik egy hivatásos autóversenyző számára, hogy az Unió területén utazzon, versenycsapattal vagy szponzorokkal tárgyaljon, és megállapodásokat kössön, és bajnokságokon, a Grand Prix‑n, versenyeken, edzéseken, teszteken vagy szabadedzéseken vegyen részt az Unió tagállamaiban, valamint orvosi ellenőrzési és edzési programokon vegyen részt.N. D. Mazepinnek, amennyiben Formule–1‑es autóversenyzőként vagy más, szintén vagy kizárólag az Unió területén zajló autóbajnokság versenyzőjeként szerződtetik, semleges zászló alatt kell versenyeznie, és alá kell írnia a FIA által e célból megkövetelt versenyzői kötelezettségvállalást.
2)
A Törvényszék elnöke a T‑743/22. R. II. sz., Mazepin kontra Tanács ügyben 2023. április 5‑én hozott végzést visszavonja.
3)
A Törvényszék elnöke a költségekről jelenleg nem határoz.